На основу члана 46. став 1. тачка 8 и члана 66. став 5. Закона о локалној самоуправи („Службени гласник РС“, број 129/2007, 83/2014 - други закон, 101/2016 - други закон, 47/2018 и 111/2021 – други закон), члана 56. став 1. тачка 12) Статута Града Ниша („Службени лист Града Ниша“, број 88/2008, 143/2016 и 18/2019) и члана 117. став 3. Пословника Скупштине Града Ниша („Службени лист Града Ниша“, 6/2017),

 Градско веће Града Ниша, на седници одржаној 14.12.2022. године, разматрајући **Амандман 21**, број 1113-02 од 13.12.2022. године, који је поднео одборник Скупштине Града Ниша Миодраг Станковић,

**п р е д л а ж е**

 Скупштини Града Ниша да **одбије Амандман 21**, број 1113-02 од 13.12.2022. године, који је поднео одборник Скупштине Града Ниша Миодраг Станковић на члан 8., Предлога одлуке о буџету Града Ниша за 2023. годину.

**О б р а з л о ж е њ е**

 Одборник Скупштине Града Ниша Миодраг Станковић поднео је Амандман 21, број 1113-02 од 13.12.2022. године, на Предлог одлуке о буџету града Ниша за 2023. годину и то: члан 8., Приоритет 3, Назив капиталног пројекта – Изградња Аква парка, се брише и преименује у Транспарентност трошење буџетских средстава.

 Чланом 117. став 3. Пословника Скупштине Града Ниша(„Службени лист Града Ниша“, 6/2017), прописано је да је предлагач дужан да пре седнице Скупштине размотри амандмане и предложи Скупштини прихватање или одбијање сваког амандмана посебно.

 Овим амандманом предлаже се да се средства у износу од 6.000.000 динара из Члана 8. Предлога одлуке о буџету Града Ниша за 2023. годину користе за информисање грађана преко званичног сајта Града Ниша као и да се покрене апликација преко које би грађани свакодневно пратили трошење буџетских средстава као и да се преко писаних и електронских медија грађани Ниша информишу о трошењу буџетских средстава путем скраћеног извештаја по кварталима, а најмање два пута годишње.

 Предлогом буџета је за наведене намене утврђен одговарајући износ средстава, узимајући у обзир релевантне показатеље из ранијег периода, као и потребе које треба подмирити у 2023. години и на основу тога процењено је да су иста довољна за успешну реализацију послова и задатака који се финансирају са те буџетске позиције.

 На основу наведеног, Градско веће Града Ниша предлаже Скупштини Града Ниша да одбије овај амандман.

Број: 1331-1/21/2022-03

У Нишу, 14.12.2022. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**